行知Interactive Entertainment - 阳宅十书
type: channel
link: https://www.jurenguoji.cn/tag/yangzhaishishu/
items: 论符镇
items: 论宅选择
items: 论放水
items: 论穿宫九星
items: 论大游年
items: 论福元
items: 论宅外形

论符镇
type: item
date: 2024-02-10T12:28:28+08:00
description: 目录黄石公安宅护救符镇法五岳镇宅符镇宅十二年土府神杀镇四方土禁并退方神符镇命元建宅有犯凶神镇行年建宅神符三教救宅神符镇多年老宅祸患不止镇八位卦爻反逆镇年月日时相克镇分房相克镇元空装卦末顺六甲符咒修造预镇神符镇火庵违近布爻不成镇八宅不成卦爻拆改镇宅内移徙出火修造方道移徙预镇神符镇宅内误犯二十四凶神镇外形冲射镇四邻起土修造误犯我家土府凶神镇四季误犯土王杀镇穿井不在利方镇宅中邪气妖鬼作怪镇宅内被人暗埋压镇镇府州县衙门不利镇儒学不利镇寺观不存僧道武帝应用灵符一、外形冲射凡有神庙、寺观冲射的，为大凶。宜用大石一块，用红色字书写“玉清”二字对应，吉。凡有木箭冲射的，为凶。宜用锛斧凿锯柏木板一尺二寸，用红色书写“鲁班作用”四个字，吊在中堂，吉。凡宅有探头山，主出盗贼内奸。宜用大石一块，用红色字书写“玉帝”二字，安四吉方之，吉。凡宅在寺前庙后，主人淫乱。宜用大石一块，用红色字书写“天蓬圣后”四字于宅中，吉。凡鬼箭冲宅者，凶。宜用大石一块，用红色字书写“雷杀”二字之，吉。凡庙宇房脊冲宅者，凶。宜用大石一块，用红色字书写“摄气”二字之，吉。凡道路冲宅者，凶。宜用大石一块，书写“泰山石敢当”之，吉。凡邻屋脊射宅者，凶。宜用大石一块，书写“乾元”二字之，吉。凡门户碓磨相冲者，凶。宜用大石一块，书写“乾罡戊己”四字之，吉。凡房两头接屋者，凶。宜用大石一块，书写“天通”二字之，吉。凡误用神庙木料者，邪。宜用红色书写“金刚”二字于其上，吉。二、照壁或影壁照壁是在风水文化指导下产生的建筑形式，是对大门风水的补充和调整，立于大门内或外侧院落的中轴线上。鬼是走直线并且脚不粘地，因此，照壁能够挡住鬼避邪、遮风收气。也可以起到“挡冲”的作用。三、宅内误犯二十四位凶神犯太岁，主伤家长。用马蹄二个，虎骨一两，猪羊血各一斤，桃木板一尺二寸，朱书六甲符埋犯处。太岁名“蔡子明”。犯大将军，主惹官司。用白杨木七片，长一尺二寸，白杨木人三个，酒和泥，埋犯处，大将军名“姜无相”。犯金神。用白羊骨一斤，猪血一斤，生铁四两，杨柳木板三尺二寸，朱书六甲符埋犯处。金神名“商名和”。犯大小耗。用蛇皮古井水，安犯处并屋上。大小耗名仓吉小何。犯岁破。用白杨木人三个，手执刀，埋犯处。犯丧门。用雷惊木人二个，埋犯处。犯蚕官。蚕室用鼠土七升，收蚕人家节箸双锻钉一个，蜜四两，甘草三两，酒和泥，神位下。犯黄幡豹尾。用大豆三升，北方水三升，桃柳二木，羊二个，埋犯处。黄幡名狩独解。犯病符吊客。用赤土赤石，共藏赤瓮内，安犯处。若犯太阴等神，用屋角桑皮、月得土同埋犯处，神名贾文。犯灾杀、岁杀、官符、大杀等神，用灶内赤土、葡萄根、柏木板，朱书神名安犯处，神名齐白羊。犯伏兵、大祸、劫杀，用艮位土和泥，泥于福德位门上。又用黑石压瓮安犯处。伏兵名赵，劫杀名表，大祸名载荆艾。犯岁刑死符，用灶中土做泥人九个放瓮内，安棘针于人上，柏木板朱书神名安犯处，神名乙追午。犯天水地火日，用狗头骨、猪头骨各三斤，槌碎和泥，做土坯四个，阳宅甲字上，阴宅庚字上之。犯大小月建，用土牛一个，岁德土五升，井华水和泥，泥于福德位上。犯灭门、大获，用蚕沙三升，柳木人一个安犯处。犯灭门、大获，用蚕沙三升，柳木人一个安犯处。木板三片，上书元亨贞埋犯处，神名庚子名。犯天地、土季，用梨木人三个，季上方安之。犯八电、七鸟、九鬼、六蛇，用杏李木朱书神名，埋日辰方。神名既八电等神。犯归忌，主破财，用泥龟一个，埋日辰方。犯月破，主灾厄，用柏人一个，埋日辰方。书神名于人上，神名晁谊。四、五岳宅符如果家人不宁，生意惨淡，或凶神、邪鬼作怪，用下面的符来之吉。五、十二年土府神杀如果在修造误犯土凶神，主伤人。用桃板书此符于犯处。六、修造预神符如果修造开工之前，先用牲酒、纸马、桃木板书下面的符，在各方之，虽然犯了诸杀也无防。七、邻居修造误犯我家土府凶神如果邻居修造冒犯了我家土府，用雷惊木三尺六寸，或一尺二寸，朱书神符三道，在本宅中心钉住，诸恶不能为凶。八、有井方位不正如果有井方位对环境不利，用柏木二片，长一尺二寸，朱书五方神符二道。石一块，五谷一升，投入到井中，符钉在上面。咒曰：五方井神，各安本营，符到奉行。用水喷符，井上诵七遍。

论宅选择
type: item
date: 2024-02-10T12:27:11+08:00
description: 按选择甚繁，兹固仅取其切于修造者载之，至岁仙神机鬼藏章已另见，选择部故不录。论形势者，阳宅之体；论选择者，阳宅之用。总令内外之形俱佳，修造之法尽善。若诸神煞一有所犯，凶祸立见，尤不可不慎。故论选择第九。凡选择须先起命前五神。五神甲乙为青龙。丙丁为明喜。戊己为仓库。壬癸为盗贼，主招盗贼及损六畜。庚辛为白虎，主哭泣丧事。命前五神定局子生人五神在已，丑生人五神在午。寅生人五神在未，卯生人五神在申。辰生人五神在酉，巳生人五神在戌。午生人五神在亥，未生人五神在子。申生人五神在丑，酉生人五神在寅。戌生人五神在卯，亥生人五神在辰。且若太岁甲己年，五虎遁起丙寅。如子生人五神在已，甲己年遁得己巳，即戊己为仓库神，宜修造，主粟麦盈仓。如丑生人五神在午，其年遁得庚午，为白虎，主哭泣丧服。太岁在庚年，五虎遁起戊寅，卯上是己卯。如戌生人五神在卵，其年遁得己卯，即仓库神，主大利修造。太岁丙辛年，五虎遁起庚寅。如巳生人命前五神在戌，其年遁得丙丁，为明喜神，主有大喜悦之兆。余仿此。五虎遁诀甲己之年丙作首，乙庚之岁戊为头。丙辛之岁寻庚上，丁壬之位顺行流。戊癸之岁何方起，甲寅之上好推求。九宫建宅九宫建宅即起定生宫；依福元内三元起手。如上元甲子，宅主戊戌，系震宅生人，即于坤上起，退五宫至兑宫为定生宫。如上元甲子，宅母丙午，系坤宅生人，即于坎上起退五宫至乾宫为定生宫，方论游年变宅。游年变宅其法：男女俱于兑上起一十，男顺行至坎上二十、震上三十、离上四十，零年一年一宫。女逆行至离上二十、震上三十、坎上四十，零年一年一宫。数至本生几岁住，看本生命配定生宫得某卦是也。如男上元戊戌生人，至己丑行年五十二岁。就于兑上起一十，坎上二十，震上三十，离上四十，又兑上五十，乾上五十一，坎上五十二。戊戌男命定生宫在兑，即起兑、生、祸、延、绝、六、五、天，五十二在坎即祸害值年，不宜修造。如女上元丙午生人，至己丑行年四十四岁。就于兑上起一十，离上二十，震上三十，坎上四十，乾上四十一，兑上四十二，坤上四十三，离上四十四。丙午女命定生宫在乾，即起乾、六、天、五、祸、绝、延、生，四十四在离，即绝命值年，不宜修造。若变得天乙，主一年内出学业、食禄人；变得生气，主人口羊马富贵；变得延年，主二百八十日内有喜庆；变得伏位，主逃亡人复归；变得六煞，主死亡，一年后百事凶；变得五鬼，主二百日有哭泣事，大凶；变得绝命，主二年后伤中子，官灾死亡；变得祸 害，主一年祸事，损畜伤财。本宫变本宫名伏位，经云：“生气延年兼伏位，天乙四路好兴工”。行年建宅其法即系小运例。男顺行、女逆行论行年，逐一数到子为神后，寅为功曹，午为胜光，申为传送，乃大通年，大宜修造。数到亥上登明，丑上大吉，未上小吉，乃小通年，宜修造。数到卯上为太冲，数到酉上从魁，巳为太乙，为小凶年。若数到辰上天罡，戌上河魁，大凶年，修造主大凶。天罡、太乙、胜光、小吉、传送、从魁、河魁、登明、神后、大吉、功曹、太冲，此其次序也。起宅小运例法子午寅申为大通，小通丑未亥登明。太乙卯酉不堪造，辰戌天罡主大凶。男命：甲子旬中生人一岁起丙寅，十一岁丙子。甲戌旬中一岁起丙子，十一岁丙戌。甲申旬中一岁起丙戌，十一岁丙申。甲午旬中一岁起丙申，十一岁丙午。甲辰旬中一岁起丙午，十一岁丙辰。甲寅旬中一岁起丙辰，十一岁丙寅。俱先逆数到旬头，却一岁一岁顺数，至子、午、寅、申为大通云云。女命：甲子旬中一岁起壬申，十一岁壬戌。甲戌旬中一岁起壬戌，十一岁壬子。甲申旬中一岁起壬子，十一岁壬寅。甲午旬中一岁起壬寅，十一岁壬辰。甲辰旬中一岁起壬辰，十一岁壬午。甲寅旬中一岁起壬午，十一岁壬申。俱先顺数到旬头，却一岁一岁逆数，至子、午、寅、申为大通云云。以上命前五神及定生宫、游年变宅及行年建宅皆以宅长宅母为主，若修正堂正厅必须专依此法。倘修补小房，但有本家亲人年命应修及凶神不占方位，权宜修造房屋可也。凡选择竖造等日宜详历法通书，神煞不占之方，吉神相临之位，兼有吉日吉时，一一俱要相合为妙。切忌宅主本命对冲，要紧。起工动土诸造作，若暂时小用壬子、癸丑、丙辰、丁巳、戊午、己未、庚申、辛酉八偷修日亦可。宜甲子、癸酉、戊寅、己卯、庚辰、辛巳、甲申、丙戌、甲午、丙申、戊戌、己亥、庚子、甲辰、癸丑、戊午、庚午、辛未、丙午、丙辰、丁未、丁已、辛酉黄道，月空成开日。造地基宜甲子、乙丑、丁卯、戊辰、庚午、辛未、己卯、辛巳、甲申、己未、丁酉、己亥、丙午、丁未、壬子、癸丑、甲寅、乙卯、庚申、辛酉，忌元武黑道、天贼、受死、天瘟、土瘟、土忌、土符、地破、月破、地囊、九土鬼、正四废、天地正转杀、天转、地转、月建转杀、土公占、土痕建、破收日。起工破木宜己巳、辛未、甲戌、乙亥、戊寅、己卯、千午、甲申、乙酉、庚寅、乙未、己亥、壬寅、癸卯、丙午、戊申、已酉、壬子、己未、庚申、辛酉黄道，天成月空，天月二德及合成开日。忌刀砧杀、木马杀、斧头杀、天贼…

论放水
type: item
date: 2024-02-10T12:26:49+08:00
description: 放水歌九星水法吉凶断例阴阳山水法阴阳山水歌四路水法四路水法歌黄泉煞诀九星来朝二十四山放水定局阴阳生命说二十四山水方向论放水第七阳宅阴宅，俱以水法取效。若宅内外之形虽佳，修造之法亦善，只凶方地支放水一差，则以前诸法俱坏。故论放水第七。放水歌若论门庭先论水，家道兴隆从此起。中堂天井两分流，引得外人相窥视。其次精详总出水，水要流行须吉位。阳山宜放阳字水，阴山须放阴水去。合得阴阳不驳杂，去来皆要星辰利。假如坐亥向巳方，巽巳长生去有妨。但得斜穿丙丁去，不然左穿出乙方。折归已巽横斜过，却穿丙丁去亦良。仍忌午与坤申位，更有吉辰非去方。举此凡例可类取，别有图说为君详。又云：寻龙须向地中来，放水却从天上去。宜放天干之水，不宜放地支水是也。右论杨公九星放水法。九星水法吉凶断例贪狼星五行值长生大吉。水来门则富贵兴旺，水去则人物零替。譬如人有口，食可从而入，不可从而出。入则六腑润泽，出则肢体赢瘦。大概宜来不宜去。巨门星 辅弼水来去皆吉。譬如人有左鼻，左张鼻佐之。譬如人有右鼻，右张鼻佐之，宜气息往来。故得出入而调和，不得出入而闭塞。大概去来俱宜也。此水与五行水虽合，须择其宜而用之。禄存星五行值绝胎，水宜流去，大吉。来朝则不吉。文曲星五行值沐浴，冠带水流去则吉，来朝主淫欲，不吉。如人之有左耳也，大概宜去不宜来。廉贞星五行值病死，水宜放去，不宜收纳。忌流水明堂。主火灾官非病退财。譬如人之有右耳也。武曲星名为学堂水，五行值临官帝。旺水来朝，主出入聪俊，不宜流去又号华盖水，主富贵多金谷。譬如人有目，为一身之精光，来之则观视愈明，去之则如物掩蔽，大概宜来朝不宜流去。破军星五行值墓库，水来朝不吉，主配军、出不孝之人、瘟疫病、颠狂、退尽田园儿、人丁。譬如人之有背，得此水来如气血凝聚而生壅滞。大概不宜来朝，去之则吉。阴阳山水法山阳水 乾、甲、坤、乙、坎、癸、申、辰、离、壬、寅、午、戌，俱阳也。阴山阴水：艮、丙、巽、辛、兑、丁：巳、丑、震、庚、亥、卯、未，俱阴也。【白话释意】 阳山阳水乾：甲、坤、乙、坎、癸、申、辰、离、壬、寅、午、戌都属阳。阴山阴水艮、丙、巽、辛、兑、丁、巳、丑、震、庚、亥、卯、末都属阴。阴阳山水歌乾甲坤乙居何方？坎癸申辰一样装；更有离壬寅午戌，合山合水一齐阳。艮丙巽辛何处寻？兑丁巳丑亦同论；更有震庚亥卯未，合山合水一齐阴。大抵阳山宜纳阳水。阴山宜纳阴水。若阴阳驳杂，则凶。若阳山欲得漉阳水耆，主富贵无比。如或阳杂阴流者，凶祸无体。阴山若得流阴水，主百子千孙富贵。或有阴水杂阳流者，主屯难多忧。四路水法四路黄泉水杀人凶，如辰、戌、丑、未有破军水是也；四路黄泉水救人吉，如辰、戌、丑、未有巨门水是也。四路水法歌四路黄泉能杀人，辰戌丑未有破军。四路黄泉能救人，辰戌丑未有巨门。犯杀少丁人忤逆，家有长病祸连归。[白话释意] 有四路黄泉能杀人，即辰、戌、丑、未位上有破军水。有四路黄泉能救人，即辰、戌、丑、未位上有巨门水。如若犯杀人丁稀少子孙又忤逆，家有长期病殃祸事不断来。黄泉煞诀庚丁坤上是黄泉，乙丙须防巽水先。甲癸向中忧先艮、辛壬水路怕当乾。九星来朝贪狼水来旺长房，水去长房败不强；煞高长房多损伤，寡妇淫乱僧道常。巨门水来发二房，水去二房败不强；煞大富贵人丁旺，定出为官紫衣郎。禄存水来主守寡，女子峥嵘善当家；水去催官上马水，水来颠邪跛脚强。文曲水来败中房，水去淫女得外粮；头秃眼瞎因水去，煞高女子定淫娼。廉贞水来出盗贼，水去做贼偷财粮；煞大忤逆刁蹬汉，污名牢狱惹官防。武曲水发发长房，水去小房败不强；此者名为学堂水，煞来老公欺小娘。破军水去宜大吉，水来其家必主凶；煞高仓库朝宝印，插笏甲第出官人。左辅右弼犯此凶，男孤女寡守空房；父南子北人少死，少爷无子受饥贫。二十四山放水定局此段是以山龙为主，故论山向。若脱龙就局，则不论阴阳，只放天干水为宜。脱龙就局者其宅无真正龙山，只以福元及门向为局耳。壬山水宜放甲乙巨门方，天井宜宽深，吉。子山水宜放甲乙巨门方，天井宜深宽，吉。癸山水宜放甲乙巨门方，天井宜平坦，吉。丑山水宜放丙丁禄存方，天井，宜宽阔，吉。艮山水宜放丙丁禄存方，天井宜坦平，吉。寅山水宜放甲乙六煞方、壬癸廉贞方，天井宜阔深聚，吉。甲山水宜放壬癸巨门方，天井宜坦平，吉。卯山水宜放庚辛破军方，天井宜聚水，吉。乙山水宜放壬癸巨门方，天井宜平坦，吉。辰山水宜放乾禄存方，天井宜深聚，吉。巽山水宜放丙丁巨门方、庚辛六煞方，天井宜阔深聚，吉。巳山水宜放丙丁巨门方、庚辛六煞方，天井宜阔深聚，吉。丙山水宜放庚辛廉贞方，天井宜平坦，吉。午山水宜放乾破军方，天井宜阔深，吉。丁山水宜放庚辛廉贞方，天井宜平坦，吉。未山水宜放丙丁六煞方、庚辛巨门方，天井宜宽深聚，吉。坤山水宜放甲乙祸害方、壬癸破军方，天井宜平坦，吉。申山水宜放甲乙祸害方、壬癸破军方，天井宜宽深，吉。庚山水宜放丙丁廉贞方，天井宜平坦，吉。酉…

论穿宫九星
type: item
date: 2024-02-10T12:26:16+08:00
description: 附截路分房说穿宫十二宅图说论穿宫九星第四大游年既主方位，又主层数。方位虽吉，而层数之中若宜高者下，宜下者高，则凶者固凶，而吉亦变凶，此不可不为之亟论。故论穿宫九星第四。附截路分房说近世术者概以大门定宅吉凶，不知大门止是游年一节。宅中所居，祖孙父子兄弟男女众多，其祸福岂一大门能定?此截路分房之法，所关最为切要。其法：凡宅中，有墙隔断，墙间开有门，其九星即当从此处起，与别院并无关涉。且如大门在巽，仪门在离，则游年与穿宫俱从离起。游年则数离、六、五、绝、延、祸、生、天；穿宫则离门四正属金，进门第一层房属六煞，第二层房属贪狼，与仪门外绝不相关，余仿此。故一宅之内，各分各院，各取吉凶。此宅法中第一紧要之诀。今穿宫图虽列于后，惟自其无墙无门隔断者大略开载之耳。若凡有墙有门隔断，则更端别起。故截路分房法当与穿宫法变通应用，学者慎详。若房层数中间但有门墙隔断，即以截路分房论。穿宫十二宅图坐南朝北开乾门图说坐南向北开乾门者，若得第二层、四层、五层房屋高大，乃为吉庆，财禄大发。若得艮、坤二方房屋高大，富贵久远，子孙茂盛。若头一层房朝内开门，宜就前图层数论。若头一层房俱朝外开门，当以二层起六煞，三层起贪狼，四层起五鬼，五层属天乙，六层属延年。后仿此。坐南朝北开坎门图说坐南向北开坎门者，乃水火不相射，因坐上含延年吉星。若得三层、五层房高大，主世出魁元，子孙兴旺，富贵之宅。此宅贪狼乃吉星，喜高大，但不宜。贪狼木星在宅之中宫，有犯木人中宫，反不吉也。须以截路分房，或向南多盖几层活法处之，务令贪狼不属中宫，乃可耳。坐西向东开艮门图说坐西向东开艮门者，乃土金相生，主男女夫妇和合，为生合之妙。若得二、四、五层房屋高大，及乾、兑方房高大，主富贵不可言。子孙茂盛，六畜牛羊大旺。但艮方为鬼门，只宜在丑、寅字上开，不宜正当艮字。若头一层房朝里开门，就依前图层数。若头一层房俱朝外开门，当以二层为六煞，三层为贪狼，四层为五鬼，五层属天乙，六层属延年。后仿此。坐西向东开震门图说坐西向东开震门者，若得三层、五层房高大，及离方房高大，主吉祥富贵之兆。此宅贪狼乃吉星，宜高大。若正居中宫，恐是木入中宫，宜详之。坐北向南开巽门图说坐北向南开巽门者，水木相亲，若修一、二、四层及离、坎二方房高，大发富贵，子孙万辈兴旺。坐北向南开离门图说坐北向南开离门者，水火既济，男女荣贵，夫妇和谐。若得三、五、六层及坐上高大房屋者，吉不可言。再得坎、巽二方房屋高大，极富贵之兆。坐东向西开兑门图说坐东向西开兑门者，若得一层、三层房屋高大，再得五层、六层房屋高大，主大富贵。若坤方天乙巨门土星房高，兼艮方武曲延年金星房屋高大，俱大吉利之宅。坐东向西开坤门图说坐东向西开坤门者，土木相亲，内含六煞、五鬼凶星。若得一、二屋、四层、六层房屋高贵平安，财畜大旺，子孙茂盛。坐北向南开坤门图说坐北向南开坤门者，若得二层、四层、五层高起，及乾、兑方房屋高大，富贵福利之宅也。坐南向北开艮门图说坐南向北开艮门者，火土相生。若得二层、三层、五层高大，及乾、兑方高大，皆为福利之宅也。坐东向西开乾门图说坐东向西开乾门者，宜三、四、五层起高房，及坤、兑二方高起，皆为福庆之宅。坐西朝东开巽门图坐西朝东开巽门者，宜一层、三层、五六层高大，及离、震、坎方高大，皆为富贵之利宅。但凡人家房屋，有一进至十进者，必用穿宅之法。如头层水，二层木，三层火，四层土，五层金，五行相生，周而复始，层层生去。吉星宜高大，凶星宜低小。切不可凶星作高房，吉星作低房。若遇凶星房系急用，住座以截路分房活法盖之方可。若吉星在凶方亦不可高大，木在金方、土方及中宫，金在火方之类是也。五、【阳宅十书——论元空装卦】元空装卦诀黄石公竹节赋论元空装卦诀第五天地之理，惟最隐奥者与最变通者，其主持祸福为最验。装卦爻诀隐朕兆于无形，藏机缄于至变，乃天地之元机，深秘不可测者。然其兆祸禳福，则如谷应声。故论装卦爻第五。元空装卦诀带去二爻呼（此指搬移而言。自乾方移至巽则先得一阳支，后得一阴爻。自坤方移至艮·则先得一阴爻，后得一阳爻，余仿此）。入宅为三相（既移入宅，所修第一口房则为三爻）。气口返为初（气口者，门也。门为初爻，永不变更）。其法以乾、坎、艮、震东北二方房为四阳，为奇；巽、离、坤、兑西南二方房为四阴，为偶。凡修盖东房北房_口，则画一阳爻；修盖西房南房一口，则画一阴爻；自东方北方而搬亦画一阳爻，自西方南方而搬亦画一阴爻。移向东方北方而住亦画一阳爻，移向西方南方而住亦画一阴爻。五爻画定，加门为初爻六画。二卦既成，须要阴卦配阳，阳卦配阴。不可二卦俱阳，是谓阳多，必定伤妇女。不可二卦俱阴，是为阴多，必定损儿郎。又不可合成凶卦，自有本经凶星断例。只要合成延年、生气吉星，所谓震阳一宅须巽配，坎宅须配离家乡，乾宅须配坤家主，艮宅须配兑家庄等若是也。此装卦法全不用天乙巨门吉星，盖乾至艮、坎至震等虽合巨…

论大游年
type: item
date: 2024-02-10T12:25:38+08:00
description: 吉星三凶星五兴废年大游年方位十二宅图说九星祸福诀榣鞭断宅诀五鬼制爻五鬼点头五鬼穿宫破军凶煞九星断宅九星明断诀五行生克诀天上九星为地下之九宫，司人间祸福，其应如响。然吉星惟三．凶星乃六。若吉星不得地处，亦皆反凶。益见求福之难，免祸之不易也。若不精术慎造，焉得乎吉?故论大游年第三。乾六天五祸绝延生，坎五天生延绝祸六。艮六绝祸生延天五，震延生祸绝五天六。巽天五六祸生绝延，离六五绝延祸生天。坤天延绝生祸五六，兑生祸延绝六五天。乾（伏位，印本卦，下同）、六煞、天乙、五鬼、祸害、绝命、延年、生气。坎（伏位）、五鬼、天乙、生气、延年、绝命、祸害、六煞。艮（伏位）、六煞、绝命、祸害、生气、延年、天乙、五鬼。震（伏位）、延年、生气、祸害、绝命、五鬼、天乙、六煞。巽（侠位）、天乙、五鬼、六煞、祸害、生气、绝命、延年。离（伏位）、六煞、五鬼、绝命，廷年、祸害、生气、天乙。坤（伏位）、天乙、延年、绝命、生气、祸害、三鬼、六煞。兑（伏位）、生气、祸害、廷年、绝命、六煞、五鬼、天乙。吉星三生者生气星贪狼星也。一木延者延年星武曲星也。一金天者天乙星巨门星敢。一土凶星五祸者祸害星禄存星也。二土六者六煞星文曲星也。一水五者五鬼星廉贞星也。一火绝者绝命星破军星也。二金辅弼者一名伏睑互重房也。二木兴废年生气辅弼亥卯未。延年绝命巳酉丑。天乙禄存四土宫。五鬼凶年寅午戌。六煞应在申子辰。大游年方位十二宅图说凡宅舍，按大游年以周围八方主之。如乾上开门，坎为六煞凶星，虽得其位，房不宜高大。艮为天乙吉星，此房若有高大房屋，星得其位，又生乾门，主大吉。震为五鬼凶星，火人木方，宫生其星，反助其凶；又克乾门，房若低小为妙，若高大主大凶。巽为祸害凶星，乃宫克其星，房若低小无凶。离为破军凶星，金入离宫，宫又克星，房若低小无害。坤为延年吉星，乃宫生星，星生门，房屋高大乃大吉利之宅。兑为生气吉星，星虽吉，宫克星，门又克星，房只宜中，主吉。西四位生人须宜西方西楼，稍偏南偏北俱可。入宅按图修造，吉星宜高，凶星低小，乃富贵绵远子孙兴旺之宅。九星祸福诀伏位天乙无祸殃，生气延年见吉祥。五鬼廉贞凶要见，定损人口见灾殃。六煞文曲壬癸水，见伤六畜在宅中绝命定损人口苦，祸害见之定不祥。此是九星定祸诀，后学广览细参详。摇鞭断宅诀（只论气口与房方位高卑。不论装卦爻之先后。但初起不可犯凶呈。）入乾克震伤长子，火见天门损老公。木来克土少男弱，巽入坤宫母离翁．兑克震巽长男死，坤坎中男命不存；离乾老公主不久，巽坤老母寿难丰。坎艮小口多疾病，离艮阴人搅家逢。艮震堕胎伤人命，艮巽风病主不长。离兑火光伤少女，产痨咳嗽病重重。贪狼不入乾兑宫，长子先亡损老公；田蚕财宝无人管，寡妇堂前放哭声。巨门不入震巽富，先损家财后伤人；巨门临到少男位，禄存受克损阴人。文曲交入坤艮宫，主伤妇女有逃宗；艮克文曲伤男子，坤克文曲损女人。坎宫受克中男死，水宫土到入黄泉；父母双全儿孙灭，寡妇房中受熬煎。震宫受克武破军，长子先损后亡身；儿孙辈辈先亡父；寡妇家财定无人。武破临巽长妇亡，无妻寡汉守空房；子孙辈辈先亡母，阳旺阴衰死婆娘。离宫最忌文水凶，阴人先次产痨空；水火相煎无财宝，财散妻子损人丁。艮宫木克子孙稀，五男又险二人归；肿病少亡无休歇，儿孙后代受孤凄。乾宫受克火来侵，家长痨病去年尊；老母堂前多带孝，儿孙去妇数年春。廉贞不人坎水宫，奔井投河远乡人；长子颠狂贼盗险，军兵苦死落他人。坤宫老母木相逢，肿病肚胀又残聋；子孙辈辈先亡母，损妻伤妇产痨凶。兑为少女怕廉贞，产痨先次损阴人；喘女咳嗽多痨病，火金相克不容情。辅弼二木来乾兑，人口主灭家财退；中宫木位最险凶，也须老母当家计。五鬼制爻鬼星入木爻相凶，口舌贼盗紧来通；家中刁泼图喇汉，妻财老小不安宁；小人口舌时时有，家中必定有灾屯。鬼星人火是本宫，比合鬼星进宅中；田宅财宝无人管，阴旺阳衰妇主门；六畜生癞财不旺，家中长有寡居人。鬼星在金不安康，官灾六畜有损伤；少女阴人灾星至，火光盗贼紧连连；宅上邪鬼人宅院，不久家中闹喧喧。鬼星入水少年亡，水火相煎闹攘攘；退财失火年年有，六畜倒死在栏房；四季常逢人口闹，田宅口舌官灾连。鬼星入木位相生，星中克土不安康；猫狗不在逃走去，少年老母常病生；痪瘫鬼冲病缠身，宅中必出痪瘫人。坤离巽兑纯是阴，寡妇宅上闹峥嵘；阴克阳时灾星至，阳旺阴衰妇女空；六畜不旺田蚕见，夜梦颠倒一场空；伏阴衰阳噎疾病，大小人口有灾屯；儿孙辈辈克伤父，寡妇房中受熬煎；亲人争的田土去，阴人受气泪连连；痨嗽家长心害怕，不久时时见阎君。乾坎艮震纯阳宫，先吉后凶在宅中；阳旺阴衰落胎病，小口个个女人空；六畜宅上频声叫，田蚕财宝不能兴；三年九岁却还贫，伏阴还阴噎食病；大小人口有灾屯，老公宅上正不见，重聚阴人在宅中。五鬼点头一鬼逢金杀子孙，定损牛羊火光生；逢阳伤阳阳不旺，逢阴伤阴阴不兴；年年田蚕皆不吉，岁岁六畜损伤凶。二鬼逢水病疾…

论福元
type: item
date: 2024-02-10T12:25:04+08:00
description: 福元说福元入掌纹起例说野马跳涧诀起男女上中下元诀三元甲子福德宫定局东四位宅图说并东四位生人用例西四位宅图说并西四位生人用例福元者何?即福德宫是也。古人隐秘此诀，谓之伏位。盖厥初太极生两仪，两仪生四象，四象生八卦。故生人分东位西位，乃两仪之说。分东四位西四位。乃四象之说。分乾、坎、艮、震、巽、离、坤、兑，乃八卦之说。是皆天地大道、造化自然之理。若福元一错，则东四修西，西四修东，吉星反变为凶星。虽外形内形俱吉，皆无用矣。关系最大，故论福元第二。福元说天地间不过一阴阳五行历法易数互相表里者。历法以一百八十年为一大周天。第一甲子六十年为上元，第二甲子六十年为中元，第三甲子六十年为下元。此之谓三元。配以洛书、九宫、八卦，一年属一宫。洛书戴九履一，左三右七，二四为肩，六八为足，五独居中。配合流年，一岁属坎，二岁属坤，迤次震三、巽四、中五、乾六、兑七、退八、离九。生人之年值何卦，此卦即为福德宫。而男中五则寄坤宫，女中五则寄艮宫，此之谓八卦。匪惟宅元起例在此，其婚元起例、茔元起例，皆不外此。八卦九宫是八卦之名实，在人生年福德，不在居宅。盖宅但可谓八方，不可谓八卦。若名八卦，止正南、正北、正东、正西坎离震兑四卦，乃四隅宅。岂世所常有，而可名为乾、坤、艮、兑宅哉?惟识生年福德为八卦，则震、巽、坎、离福德为东四位生人，乾、坤、艮、兑福德为西四位生人。东四位则修震、巽、坎、离，西四位是修乾、坤、艮、兑。而祸福末无差谬矣。福元人掌纹起例说八卦并中五惟九宫，掌纹支位则有十二，故去亥子丑三位不用，止用从寅至戌九位。野马跳涧诀野马跳涧走，从寅数到狗。一年隔一位，不用亥子丑。起男、女上中下元诀上元甲子一宫连，中元起巽下兑间。上五中二下八女，男逆女顺起根源。弘治十七年甲子以前下元。弘治十七年甲子以后上元。嘉靖四十三年以后中元。男上元甲子起一位即坎即寅。中元甲子起巳位即巽。下元甲子起兑位即申。以上逆数，男五寄坤宫。女上元甲子起五位即午即中。中元甲子起二位即卯即坤。下元甲子起八位即酉即艮。以上顺数，女五寄艮宫。先分上中下元，以跳涧诀数至何宫生人，即于此宫起游年八卦，数至吉星得地处，宜居住开门。凶星宜碾磨猪圈之类。起例的基本办法是男从所在福德官逆数，女从所在福德官顺 数。明朝弘治十七年(公元 1504 年，甲子年)甲子以前为上元。明朝弘治十七年甲子以后为中元。明朝嘉靖四十三年(公元 1564 年，甲子年)甲子以后为下元。男子在上元甲子起一位也就是坎官或说寅位。在中元甲子起巳位亦即是巽宫。在下元甲子起兑官亦即申位。以上逆数，男逢五位(午位中官)则交通移至二位坤官。女子在上元甲子起五位即午位即中官。在中元甲子起二位即卯位即坤官。在下元甲子起八位即酉位即艮官。以上顺数，女逢五位(午位中宫)则变通移至八位艮官。先分清上、中、下元，然后以《野马跳涧诀》数至属哪一官生人，即于此宫起游年八卦(即以变爻的方式来推导宅主人的命数与屋宅方位配合的吉凶)。数到吉星所属的方位，便适宜于居住和开门；如果是凶星所属的方位，便只适宜于安置碾磨猪圈之类设施。且如上元甲子，宅主甲寅年生，一宫寅上起甲子，逆数跳人离宫戌上起甲戌，艮宫酉上起甲申，兑宫申上起甲午，乾宫未上起甲辰，中宫午上起甲寅，是谓中宫生人。中宫寄坤，以坤宫生人主之游年，起坤，天、延、绝、生、祸、五、六，福元、门路按图定之则吉。且如上元甲子，宅母甲寅年生，五中宫午上起甲子，顺数乾宫未上起甲戌，兑宫申上起甲申，艮宫酉上起甲午，离宫戌上起甲辰，坎宫寅上起甲寅。是谓坎宫生人主之游年，起坎，五、天、生、延、绝、祸、六，福元、门路按图定之吉。且如中元甲子，宅主乙丑年生，就从中元甲子起巽，逆数乙丑到震，是谓震宅生人。主之游年，起震；延、生、祸、绝、五、天、六。福元、门路按图定之则吉。且如中元甲子，宅母丙寅年生，就从中元甲子起坤，顺数丙寅至巽，是谓巽宅生人。游年起巽，天、五、六、祸、生、绝、延。福元、门路按图定之则吉。客有诘予者，日：“子之以福元定东、西四位宅图也，信以人之生年为主，不以宅向为主矣。若父年东四位生人，而子年则西四位；兄年西四位生人，而弟年又东四位。则父宅子何以居?而兄宅弟何以居乎?”日：“此自有截路分房法在也。凡宅，大门但取游年一法，应以家长为主。然大门非能尽主一宅之兆。由大门入，凡有一墙、一门隔蔽，皆当从所开门起。且如至仪门处，便当从仪门算起，仪门外一层房已不在数内。况居各院开各门，自是各随生年定居。此一宅分各院之法。即有一父四子八孙，亦惟各修其福德所宜。震、巽、坎、离生人则修东四位一院，乾、坤、艮、兑生人则修西四位一院。各修各居，何相悖之有?”客日：“唯唯。足解世说之惑。”三元甲子福德宫定局弘治十七年（1503）以后为上元（1504 1684 1864 2044）甲子男坎女中（寄艮） 乙丑男离女乾丙寅男艮女兑 丁卯男兑女艮戊辰男乾女离…

论宅外形
type: item
date: 2024-02-10T12:24:20+08:00
description: 人之居处，宜以大地山河为主。其来脉气势，最大关系人祸福：最为切要。若大形不善，总内形得法，终不全吉。故论宅外形第一。阳宅来龙原无异， 居处须用宽平势。明堂须当容万马， 厅堂门庑先立位。东厢西塾及庖厨， 庭院楼台园圃地。或从山居或平原， 前后有水环抱贵。左右有路亦如然， 但遇返跳必须忌。水木金土四星龙， 此作住基终吉利，惟有火星甚不宜， 只可剪裁作阴地。倘有卓笔及牙旗， 耸在外阳方无忌。更须水口收拾紧， 不冝太迫成小器。星辰近案明堂宽， 案近明堂非窄势。此言住基大局面， 另有奇特分等第。凡宅左有流水谓之青龙，右有长道谓之白虎，前有污池谓之朱雀，后有丘陵谓之元武，为最贵地。凡宅东下西高，富贵英豪，前高后下，绝无门户。后高前下，多足牛马。凡宅不居当冲口处，不居寺庙，不迁祠丶窑冶丶官衙，不居草木不生，不居故军营战地，不居正当水流处，不居山脊冲处，不居大城门口处，不居对狱门处，不居百川口处。凡宅东有流水达江海，吉，东有大路贫，北有大路凶，南有大路富贵。凡宅树木，皆欲向宅吉，背宅凶。凡宅地形卯酉不足，居之自如。子午不足，居之大凶；子丑不足，居之口舌：南北长，东西狭：吉。东西长，南北狭，初凶后吉。凡宅居，滋润光泽阳气者吉，干燥无润泽者凶。凡宅居，前低后高，世出英豪。前高后低，长幼昏迷。左下右昂，长子荣昌。阳宅则吉。阴宅不强。右下左高，阴宅丰豪。阳宅非吉。主必奔逃。两新夹故，死须不住。两故夹新，光显宗亲，新故俱半，陈粟朽贯。凡宅或水路桥梁，四面交冲者，使子孙怯弱，主不吉利。凡宅门前不许开新塘，主绝无子，谓之血盆照镜。门稍远可开半月塘。凡宅门前不许人家屋箭来射，主岀子孙忤逆不孝。凡宅门前不许见二三四尺红白赤石，主凶。凡宅屋后见拍脚山，岀淫妇通僧道。凡宅门前有探头山，四时防盗。若在屋，岀军贼之人。凡宅屋后或有峻岭道路，或前冲后射，主岀军贼之人。凡宅屋后不要绝尖尾地，主绝人丁。门前屋后，方圆大吉。凡宅门前不要朝垂飞水，返背者是也。主岀淫乱之妇。凡宅门前见水声悲吟，主退财。凡宅门前忌有双池，谓之哭字。西头有池为白虎开口，皆忌之。凡宅门前屋后见流泪水，主眼疾。凡宅门前朝平圆山，主吉。凡宅门前屋后，沟渠水不可分八字及前后水岀，主绝嗣败财。凡宅井不可当大门，主官讼。凡造屋切忌先筑墙围并外门，主难成。《八方坑坎歌》丑低投軍号阵中，艮低伂巫残患人。寅低狼伤并虎咬，他乡外死甲上坑。卯地有潭伤眼目，乙辰有水患秃风。巽地坑池官司败，阳短阴山岀暗风。午丙有坑火灾显，未丁坑下痨嗽人。酉方坑下家贫窘，戌亥蛇腰鬼贼受。壬子有弯绝后嗣，祸福如同在掌中。《何知经》又称《何知章》何知人家贫了贫，山走山斜水返身。何知人家富了富，员峰磊落皆朝护。何知人家贵了贵，文笔秀峰当案起。何知人家岀富豪，一山高了一山高。何知人家破败时，一山低了一山低。何知人家岀孤寡，琵琶侧扇孤峰邪。何知人家少年亡，前也塘兮后也塘。何知人家吊颈死，龙虎颈上有条路。何知人家少子孙，前后两边高过坟。何知人家二姓居，一边山有一边无。何知人家主离乡，一山主窜过明堂。何知人家岀做军，枪山坐在面前伸。何知人家被贼偷，一山走岀一山钩。何知人家忤逆有，龙虎山斗或开口。何知人家被火焼，四边山脚似芭蕉。何知人家女淫乱，门对坑窜水有返。何知人家常发哭，面前有个鬼神屋。何知人家不旺财，只少源头活水来。何知人家不久年，有一边兮无一边。何知人家受孤栖，水走明堂似簸箕。何知人家修善果，面前有个香炉山。何知人家会做师，排符山头有香炉。何知人家岀跏跛，前后金星齐带火。何知人家致死来，停尸山在面前排。何知人家有残疾，只因水带黄泉人。何知人家宅少人，后头来龙无气脉。仔细相山并相水，断山祸福灵如见。千形万象在其中，不过此经而已矣。《宅忌架桥梁歌》一桥高架宅厅前，左右相同后亦然。不岀三年并五载，家私荡尽卖田园。此法屡验故特标为一诀。《阳宅外形吉凶图说》此宅左短右边长，君子居之大吉昌。家内钱财丰盛富，只因次后少儿郎。右短左长不堪居，生财不旺人口虚。住宅必定子孙愚，先有田蚕后也无。昔日周公相此居，丑寅空缺聚钱资。家豪富贵长保守不遇仙人怎得知。辰巳不足却为良，居之家豪大吉昌，若是安庄终有利，子孙兴旺足牛羊仰目之地岀贤人，庶人居之又不贫。子孙印绶封官职，光显门庭共九卿。中央高大号圆丘，俢宅安坟在上头。人口资财多富贵，二千食禄任公候。坎兑两边道路横，定主先吉后有凶。人口资财初一胜，不过十年一时空。此宅俢在涯水头，主定其地不堪修。牛羊尽死人逃去，造宅俢茔见祸由。前狹后宽居之稳，富贵平安旺子孙。资财广有人口吉，金珠财宝満家门。前宽后窄似棺形，住宅四时不安宇。资财破尽人口死，悲啼呻吟百叹声。西南坤地有丘坟，此宅居之渐渐栄。若是安庄并造屋，儿孙辈辈主兴隆。此宅卯地有丘坟，后来居之定灭门。遇师不辨吉凶理，年久坟前缺子孙。此房正北有丘坟，明师安庄定有名。君子居之官岀禄，庶人居…